**“ԱրմենՏել” ՓԲԸ-ի տվյալների մշակման կենտրոնի համար 3 տարի ժամկետով տեխնիկական սպասարկման ծառայությունների մատակարարի ընտրության ARM-T 016/15 Բաց Մրցույթ**

**г.Ереван, 2015**

## 1. Մրցույթի առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցել տվյալների մշակման կենտրոնի (այսուհետ՝ ՏՄԿ) համար 3 տարի ժամկետով տեխնիկական սպասարկման ծառայությունների մատակարարի ընտրության ARM-T 009/15 Բաց Մրցույթին(այսուհետ՝ Մրցույթ):

Տվյալների մշակման կենտրոնի համար տեխնիկական սպասարկման ծառայությունների՝ Մրցույթի շրջանակներում ենթադրվող ծավալը ներկայացված է տեխնիկական պահանջներում (այսուհետ՝ ՏՊ, **Հավելված 1**). Մատուցվող ծառայությունները պետք է խստապես համապատասխանեն տեխնիկական պահանջներին: Տեխնիկական պահանջները ստանալու համար Մասնակիցը պետք է Tender\_armentel\_AS@beeline.am էլ. հասցեին ուղարկի գաղտնիության պահպանման մասին ստորագրված համաձայնագիր (NDA, ձևը ներկայացված է **Հավելված 2**-ում և փոփոխման ենթակա չէ):

Կոմերցիոն առաջարկում Մասնակիցը նշում է Պատվիրատուի համակարգի եռամսյակային կտրվածքով սպասարկման արժեքը, ինչպես նաև լրացուցիչ ծրագրերը սպասարկող մասնագետների մատուցած մարդ/օր ծառայությունների զեղչված գները (ձևը ներկայացված է Մրցույթին կից **Հավելված 3**-ում): Մասնակցի կողմից կոմերցիոն առաջարկում ներկայացվող գները չեն վերանայվելու պայմանագրի գործողության ողջ ընթացքում:

Մասնակցի հարցման դեպքում, գաղտնիության պահպանման մասին համաձայնագիրը ստորագրելու պայմանով, մինչ կոմերցիոն առաջարկներն ընդունելը Պատվիրատուն Մասնակցին հնարավորություն է տալիս իրականացնել համապատասխան փորձաքննություն՝ Պատվիրատուի համակարգերի հետ ծանոթանալու և պահանջներին համապատասխան առաջարկ ներկայացնելու նպատակով:

Մրցույթի անցկացման արդյունքում Պատվիրատուն ընտրում է 1 հաղթողի և 1 պահուստային մասնակցի:

Հաղթանակի մասին տեղեկացվելուց հետո Մասնակիցը պետք է պատրաստ լինի սկսել ՏՄԿ տեխնիկական սպասարկմանն ուղղված աշխատանքները՝ որպես հիմք ընդունելով Պատվիրատուի կողմից տրամադրված երաշխիքային նամակը:

Մրցույթի հաղթողի հետ կարող է կնքվել 3 տարի ժամկետով շրջանակային պայմանագիր ( Հավելված 4՝ ձևանմուշ):

## 2. Մրցույթի անցկացման կարգը

## Մրցույթի անցկացման հետ կապված հարցերով Պատվիրատուի կոնտակտային անձ՝

* **Ազգանուն Անուն՝** Ասյա Այվազյան
* **Պաշտոն՝** Գնումներիև պայմանագրերի մոնիտորինգիբաժնի ավագ մասնագետ
* **Հասցե՝** ք. Երևան, Ահարոնյան 2, սենյակ 207
* **Էլեկտրոնային փոստ՝** Aayvazyan@beeline.am
* **Հեռախոս՝** (+374) 10 29 05 49 (+374) 91 777 818

Մրցույթն անցկացվում է 4 փուլով՝

**2.1. Փուլ 1՝ Մասնակիցներից առաջարկների հավաքագրում**

* Պատվիրատուն հրապարակում է Բաց մրցույթի մասնակցի հրահանգը (այսուհետ` ԲՄՄՀ) [www.beeline.am](http://www.beeline.am) и [www.gnumner.am](http://www.gnumner.am) վեբ կայքերում:
* Մասնակիցը ծանոթանում է Բաց Մրցույթի Մասնակցի Հրահանգին, ստորագրում և ուղարկում է NDA սկան արված պատճենը Պատվիրատուի Tender\_armentel\_AS@beeline.am էլէկտրոնային հասցեին, որից հետո ստանում է տեխնիկական պահանջներն ու համապատասխան փորձաքննություն իրականացնելու հնարավորություն: Պատվիրատուի համակարգերի հետ ծանոթանալուց հետո Մասնակիցը պատրաստում և Պատվիրատուին է ուղարկում կոմերցիոն առաջարկը:

**2.1.1 Մասնակցի առաջարկի կազմին ներկայացվող պահանջներ**

Առաջարկը պետք է ներառի՝

1. Կոմերցիոն առաջարկ (ձևը ներկայացված է **Հավելված 3**-ում և փոփոխման ենթակա չէ),
2. Որակավորման պահանջներին համապատասխանության հայտարարագիր (ձևը ներկայացված է **Հավելված 5**-ում և փոփոխման ենթակա չէ),
3. Շահագրգռվածության բացակայության մասին նամակ (ձևը ներկայացված է **Հավելված 6**-ում և փոփոխման ենթակա չէ),
4. Տեղեկանք, որը հաստատում է, որ Մրցույթի Մասնակիցը չի գտնվում անվճարունակության, սնանկացման կամ լուծարման ընթացակարգերում տրված՝
	* Դատական դեպարտամենտի կողմից (եթե Մասնակիցը Հայաստանի Հնրապետության ռեզիդենտ է),
	* Հենց Մասնակցի կողմից (եթե մասնակցիցը Հայաստանի Հանրապետության ռեզիդենտ չէ):
5. Մասնակցի հարցաթերթիկ (ձևը ներկայացված **Հավելված 7**-ում և փոփոխման ենթակա չէ),
6. Էլեկտրոնային փաստաթղթերի փոխանցման ակտ (ձևը բերված է **Հավելված 8**-ում և փոփոխման ենթակա չէ)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չեն համապատասխանում ԲՄՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությունը ներկայացվող պահանջներ`**

* Մրցութային առաջարկը պետք է ընդգրկի Մասնագրում (**Հավելված 1**) նշված աշխատանքների ողջ ցանկը:
* Ռեզիդենտ-մասնակիցները ներկայացնում են կոմերցիոն առաջարկը՝ նշված ՀՀ դրամով (AMD): Բոլոր գումարները նշվում են **առանց ԱԱՀ:**
* Հայաստանի Հանրապետության ոչ ռեզիդենտ մասնակիցները տրամադրում են կոմերցիոն առաջարկը ԱՄՆ դոլարով ($) կամ այլ տարադրամով: Բոլոր գումարները նշվում են առանց ԱԱՀ: Ոչ ռեզիդենտ մասնակիցները տրամադրում են կոմերցիոն առաջարկը՝հաշվի առնելով որ ռեզիդենտի շահութահարկը, ծառայությունների համար՝ 20% չափով: ՀՀ Հարկային օրենսդրության համաձայն կիրառվում է ոչ ռեզիդենտի շահութահարկ 20% դրույքաչափով ոչ ռեզիդենտ ընկերության կողմից Ծառայությունների մատուցման դեպքում: Պատվիրատուն, գործելով որպես հարկային գործակալ, ոչ ռեզիդենտ ընկերությունից պահում է ոչ ռեզիդենի շահույթի վճարման ենթական համապատասխան գումարներից և վճարում է ոչ ռեզիդենտի շահութահարկը ՀՀ պետական բյուջե: Ոչ ռեզիդենտ մասնակցի բնակության երկրի և Հայաստանի Հանրապետության միջև կրկնակի հարկումից խուսափելու համապատասխան հուշագրի առկայության դեպքում կրկնակի հարկման մասին հարցը լուծվում է, հաշվի առնելով՝ տվյալ Հուշագրի դրույթները, Հայաստանի Հանրապետության հարկային օրենսդրության դրույթները, ծառայությունների մատուցման ժամկետը, տրամադրվող ծառայությունների բնույթը, ծառայությունների տրամադրման եղանակը և այլ անհրաժեշտ տվյալներ: Կրկնակի հարկումից խուսափելու մասին հարցը պարզաբանելու համար ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոհիշյալ տվյալները:
* Տարբեր տարադրամներով առաջարկները կհամեմատվեն՝ օգտագործելով Հայաստանի Հանրապետության Կենտրոնական բանկի (ՀՀ ԿԲ) փոխարժեքը կոմերցիոն առաջարկի ընդունման օրվա դրությամբ:
* Մասնակցի կողմից կոմերցիոն առաջարկում ներկայացվող գները Մասնակցի հաղթանակի դեպքում կարող են ամրագրվել Մրցույթի անցկացման արդյունքների հիման վրա կնքված մեկանգամյա պայմանագրում և չեն կարող վերանայվել բարձրացման համար պայմանագրի գործողության ողջ ընթացքում **նույնիսկ տարադրամի էական տատանումների դեպքում**:
* Պատվիրատուն վճարումն իրականացնում է եռամսյակային կտրվածքով:
* Պատվիրատուն Մասնակցին առաջարկում է վճարման հետևյալ պայմանները՝
	+ Ընդունման ակտի ստորագրումից հետո 60 օրացուցային օր
	+ Ընդունման ակտի ստորագրումից հետո 90 օրացուցային օր
	+ Ընդունման ակտի ստորագրումից հետո 180 օրացուցային օր
* Վճարման տարբեր պայմաններով առաջարկների համեմատության հիմք է ընդունվելու Պատվիրատուի ազատ շրջանառու միջոցների եկամտաբերությունը:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 3 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԲՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ`**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝
1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx):
2. Որակավորման պահանջներին համապատասխանության մասին հայտարարագիր համապատասխան հավելվածներով՝ փաստաթղթի սկան արված պատճենը PDF ձևաչափով, (ֆայլի անունը Համապատասխանության մասին հայտարարագիր.pdf):
3. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Շահագրգռվածության բացակայություն.pdf):
4. Տեղեկանք այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում՝ փաստաթղթի սկան արված պատճենը PDF ձևաչափով, (ֆայլի անունը Տեղեկանք.pdf):
5. Էլեկտրոնային փաստաթղթերի հանձնման ակտ՝ փաստաթղթի սկան արված պատճենը PDF ձևաչափով (ֆայլի անունը ԱԿՏ 016-15.pdf):
6. Մասնակցի հարցաթերթիկ՝ ֆայլը EXCEL ձևաչափով (ֆայլի անունը Հարցաթերթիկ.xlsx):
* Փաստաթղթերի սկան արված պատճեններին ներկայացվող պահանջներ`
	+ Փաստաթղթի բոլոր էջերը գտնվում են PDF ձևաչափի մեկ ֆայլում,
	+ Մասնակիցը ներկայացնում է սկան արված պատճենը գունավոր ձևաչափով,
	+ Սկան արված պատճենի հստակությունը պետք է ապահովի փաստաթղթի ընթերցանելիությունը:
* Մասնակիցը համախմբում է հետևյալ ֆայլերը՝
1. Կոմերցիոն առաջարկ.pdf,
2. Կոմերցիոն առաջարկ. xls,
3. Համապատասխանության մասին հայտարարագիր.pdf,
4. Շահագրգռվածության բացակայություն.pdf,
5. Տեղեկանք.pdf,
6. Հարցաթերթիկ.xls

 RAR ձևաչափի **մեկ** արխիվում (ֆայլի անունը «*Մասնակցի անունը՝* ARM-T 016/15 ՏՍ ՏՄԿ») և պաշտպանում է այն գաղտնաբառով: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

* ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՅՈՒՐԱՔԱՆՉՅՈՒՐ ՖԱՅԼ:

ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԲՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

* Մասնակիցն ուղարկում է ՏՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի Tender\_armentel\_AS@beeline.am հասցեին ոչ ուշ քան **18.06.2015թ**. **15:00 (տեղական ժամանակով):** Նամակի թեման համապատասխանում է հետևյալ ֆորմատին՝«*Մասնակցի անվանումը՝* Մրցույթ *ARM-T* 016/15 ՏՍ ՏՄԿ»: Բազմահատոր արխիվի հատորներն ուղարկվում են առանձին նամակներով:
* Հավելված 8 պահանջներին համապատասխան պատրաստված Էլեկտրոնային տեղեկատվության հանձնման ակտը(Ակտ՝016-15.pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի Tigs@beeline.am հասցեին (առանց պատճեններն այլ փոստարկղերին ուղարկելու) **18.06.2015թ. 15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ձևաչափին՝ «*Մասնակցի անվանումը՝* Մրցույթ *ARM-T* 016/15 ՏՍ ՏՄԿ»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԲՄՄՀ 2.1.4 բաժնում սահմանված ժամկետից ուշ:

.

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԲՄՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԲՄՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **16.06.2015թ**. **18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **17.06.2015թ. 18:00 (տեղական ժամանակով):**
* **18.06.2015թ. ժամը** **15:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԲՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԲՄՄՀ 2 բաժնում նշված կոնտակտային անձից պարզաբանում խնդրել:
* Մինչև Մրցութային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի Tender\_armentel\_AS@beeline.am հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ *«Մասնակցի անվանումը*՝ *Առաջարկի հետ կանչում*՝ Մրցույթ ARM-T 016/15 ՏՍ ՏՄԿ»:
* Մինչև Մրցույթի առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ԲՄՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝
1. Առաջարկը պետք է համապատասխանի ԲՄՄՀ 2.1.1-2.1.4 բաժինների բոլոր պահանջներին**:**
2. Մասնակիցը համաձայն է պայմանագիր կնքել **Հավելված 4**-ի ձևով առանց որևէ փոփոխությունների:
3. Մասնակցի առաջարկը խստորեն համապատասխանում է տեխնիկական առաջադրանքում RB-ով նշված պահանջներին (սույն Հրահանգին կից **Հավելված 1**-ում):
4. Պատվիրատուն երաշխավորում է առնվազն 10 մասնագետների տրամադրումը, ովքեր պատրաստ կլինեն տեխնիկական առաջադրանքի 5.1.1 կետի աղյուսակում նշված զբաղվածությանը համապատասխան տրամադրել իրենց աշխատանքային ժամանակը Պատվիրատուի տեխնիկական սպասարկման ծառայությունների մատուցմանը:
5. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
6. Մասնակիցը չունի ժամկետանց պարտքեր երրորդ անձանց առջև:
7. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
8. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:
* Մասնակիցն արտացոլում է իր առաջարկի համապատասխանության աստիճանը Որակավորման պահանջների համապատասխանության մասին հայտարարագրում (**Հավելված 5**- ձևանմուշ):

Պատվիրատուն իրեն իրավունք է վերապահում թույլ չտալ մասնակցել Մրցույթի հաջորդ փուլերին այն Մասնակցին, որի առաջարկը չի համապատասխանում ԲՄՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Մրցույթի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Մրցույթին:
	1. **Փուլ 3՝ Առաջարկների բարելավում**

Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԲՄՄՀ 2.2 բաժնում թվարկված որակավորման պահանջներին:

* Փուլը կանցկացվի էլեկտրոնային աճուրդի ձևաչափով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար: Աճուրդի դրույքաչափ կհանդիսանա “ծառայությունների մատուցման ընդհանուր նվազագույն արժեքը 3 տարվա կտրվածքով”:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի, եթե կառաջանան տեխնիկական խափանումներ «ԱրմենՏել» ՓԲԸ պատճառով), Պատվիրատուն կարող է անցկացնել կրկնակի էլեկտրոնային աճուրդ այլ չափանիշներով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

Յուրաքանչյուր մասնակից հաստատում է իր եզրափակիչ դրույքաչափը՝ տրամադրելով բարելավված կոմերցիոն առաջարկի սկան արված պատճենը:

* Պատվիրատուն դասակարգում է փուլի արդյունքներով ստացված 3 բարելավված առաջարկները ըստ «ծառայությունների մատուցման ընդհանուր նվազագույն արժեքը 3 տարվա կտրվածքով» չափանիշի:
* Մրցույթի հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* Մրցույթի հաղթողի հետ կարող է միանգամյա պայմանագիր կնքվել Հավելված 3-ում առաջարկված ձևով:
* Պահուստային մատակարարը կարող է ներգրավվել Նախագծի իրականացման գործում հաղթողի որակազրկման դեպքում:
* Մրցույթի հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց Մրցույթի հաղթողների ցուցակում չընդգրկված բոլոր Մասնակիցները էլեկտրոնային փոստով կտեղեկացվեն այդպիսի որոշման պատճառների մասին Մրցույթի այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Մրցույթի այլ ձևական պահանջները:
* Պատվիրատուն կարող է Մրցույթը ճանաչել չկայացած, եթե.
1. Ոչ մի առաջարկ չի ստացվել:

1. Միայն մեկ առաջարկ է ստացվել:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Այլևս չկա տվյալ գնման անհրաժեշտությունը:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Ներկայացված բոլոր կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մասնակցի հետ գնումների, մատակարարումների ոլորտում ցանկացած փոխհարաբերությունից հրաժարումը` Մատակարարի ընտրության անցկացվող միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.
1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը՝
* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*,
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*
1. Պայմանագրի կամ ձեռքբերման պատվերի պայմանների չկատարելը`

*Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*

1. Խարդախություն/ կաշառելու փորձը՝
2. *Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզուներով:
* Մրցույթի հետ կապված բոլոր հարցերը կարգավորվում են Հայաստանի Հանրապետության օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ Պատվիրատուի կողմից ներկայացված բոլոր առաջարկները և ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, շնորհանդեսների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Приложения**

* Հավելված 1. Տեխնիկական առաջադրանք (Տրամադրվում է NDA ստորագրելու դեպքում)
* Հավելված 2. Գաղտնիության պահպանման մասին համաձայնագիր (ձևանմուշ)



* Հավելված 3. Կոմերցիոն առաջարկի ձևը



* Հավելված 4. Պայմանագրի ձևանմուշ



* Հավելված 5. Որակավորման պահանջներին համապատասխանության մասին հայտարարագիր (ձևանմուշ)



* Հավելված 6. Շահագրգռվածության բացակայության մասին նամակ (ձևանմուշ)



* Հավելված 7. Մասնակցի հարցաթերթիկ (ձևանմուշ)



* Հավելված 8. Էլեկտրոնային փաստաթղթերի փոխանցման ակտ (ձևանմուշ)

